pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พลเอก ประวิตรฯ มอบนโยบายผู้ว่าฯ ช่วยเหลือประชาชนรอดพ้นวิกฤติโควิด-19 เร่งแก้ปัญหาด้านที่ดินทำกิน
วันพุธที่ 17 มิถุนายน 2563
พลเอก ประวิตรฯ มอบนโยบายผู้ว่าฯ ช่วยเหลือประชาชนรอดพ้นวิกฤติโควิด-19 เร่งแก้ปัญหาด้านที่ดินทํากิน
พลเอก ประวิตรฯ มอบนโยบายผู้ว่าฯ ช่วยเหลือประชาชนรอดพ้นวิกฤติโควิด-19 เร่งแก้ปัญหาด้านที่ดินทํากิน
วันนี้ (17 มิ.ย. 63) ณ ห้องประชุม 301 ตึกบัญชาการ 1 ทําเนียบรัฐบาล พลเอกประวิตร วงษ์สุวรรณ รองนายกรัฐมนตรี ในฐานะผู้กํากับดูแลสถาบันบริหารจัดการธนาคารที่ดิน (องค์การมหาชน) หรือ บจธ. ได้มอบนโยบายและแนวทางการขับเคลื่อนนโยบายสู่การปฏิบัติแก่คณะกรรมการ และผู้บริหารสถาบันบริหารจัดการธนาคารที่ดิน รวมทั้งสั่งการให้ผู้ว่าราชการจังหวัด และส่วนราชการทั่วประเทศ สนับสนุนและอํานวยความสะดวกให้ บจธ. ในการช่วยเหลือประชาชนและเกษตรกรที่ได้รับผลกระทบจากพิษโควิด-19 หลายหมื่นรายทั่วประเทศ
รองนายกรัฐมนตรีย้ํานโยบายของรัฐบาลที่ให้ความสําคัญกับการแก้ปัญหาความเหลื่อมล้ําในที่ดินทํากิน ที่อยู่อาศัย และความยากจนของประชาชน รวมถึงผลกระทบจากการระบาดของโควิด-19 ทําให้ผู้ประกอบการจํานวนมากต้องปิดกิจการ ประชาชนไม่มีงานทําและขาดรายได้ในการดํารงชีพ สถาบันบริหารจัดการธนาคารที่ดินต้องเร่งกระจายการถือครองที่ดินอย่างเป็นธรรมและยั่งยืน รวมทั้งป้องกันและแก้ไขปัญหาการสูญเสียสิทธิในที่ดินจากการจํานอง การขายฝาก และการถูกบังคับคดี ให้ได้ที่ดินกลับคืนมาจากสถานการณ์การแพร่ระบาดของโควิด-19 โดยน้อมนําหลักปรัชญาเศรษฐกิจพอเพียง และเกษตรทฤษฎีใหม่ สู่การพัฒนาอย่างยั่งยืนในทุกพื้นที่ ด้วยการบูรณาการร่วมกับหน่วยงาน ภาครัฐ ภาคเอกชน และภาคประชาชน ผ่านผู้ว่าราชการจังหวัด เพื่อให้เกิดประสิทธิภาพมากยิ่งขึ้น
โอกาสนี้ พล.ต.อ. เฉลิมเกียรติ ศรีวรขาน ประธานกรรมการสถาบันบริหารจัดการธนาคารที่ดิน รายงานสําเร็จในการดําเนินงานตามภารกิจในระยะเวลา 5 ปี โดยช่วยเหลือเกษตรกรและผู้ยากจน ไปแล้วจํานวน 1,257 ครัวเรือน รวมเนื้อที่ 4,521-1-71.8 ไร่ อาทิ โครงการต้นแบบการบริหารจัดการที่ดินแบบครบวงจร จํานวนเนื้อที่ 1458-2-58.6 ไร่ โครงการแก้ไขปัญหาการสูญเสียสิทธิในที่ดินของเกษตรกรและผู้ยากจน จํานวนเนื้อที่ 2,218-3-45.9 ไร่ โครงการนําร่องธนาคารที่ดินในพื้นที่นําร่อง 5 ชุมชน จํานวนเนื้อที่ 740-1-16 ไร่ และโครงการช่วยเหลือผู้ประสบปัญหาด้านที่ดินจากการดําเนินนโยบายของรัฐ จํานวนเนื้อที่ 103-2-57.3 ไร่ ในอนาคต บจธ. จะช่วยเหลือเกษตรกรและผู้ยากจน โดยกระจายการถือครองที่ดิน ป้องกันการสูญเสียสิทธิจากการจํานอง ขายฝาก บังคับคดี และประชาชนที่ได้รับผลกระทบจากการแพร่ระบาดของเชื้อไวรัสโควิด-19 ภายใต้กรอบนโยบายการฟื้นฟูเศรษฐกิจและสังคมของประเทศ เพื่อช่วยเหลือเกษตรกร โดยมีจํานวนเนื้อที่ 19,281 ไร่ อาทิ โครงการกระจายการถือครองที่ดิน โครงการป้องกันและแก้ไขปัญหาการสูญเสียสิทธิ โครงการต้นกล้าคืนถิ่น และโครงการส่งเสริมศักยภาพชุมชน เป็นต้นด้วย
ในช่วงท้าย รองนายกรัฐมนตรียังกําชับ บจธ. เน้นแก้ปัญหาที่ดินทํากินและที่อยู่อาศัย เพื่อลดความเหลื่อมล้ําและความยากจนให้ได้อย่างแท้จริง เพื่อให้ประชาชนมีความมั่นคง มั่งคั่งและยั่งยืน ซึ่งจะส่งผลให้เศรษฐกิจฐานรากเข้มแข็งตามวิถีปกติใหม่ หรือ New normal ด้วย
.................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีเห็นใจ และเข้าใจประชาชน ที่ได้รับผลกระทบจากมาตรการเข้มข้น วอนขอให้อดทน ยืนยันรัฐบาลจะดูแลให้ได้มากที่สุด
วันพุธที่ 18 มีนาคม 2563
นายกรัฐมนตรีเห็นใจ และเข้าใจประชาชน ที่ได้รับผลกระทบจากมาตรการเข้มข้น วอนขอให้อดทน ยืนยันรัฐบาลจะดูแลให้ได้มากที่สุด
นายกรัฐมนตรีเห็นใจและเข้าใจประชาชน ที่ได้รับผลกระทบจากมาตรการเข้มข้น วอนขอให้อดทน ยืนยันรัฐบาลจะดูแลให้ได้มากที่สุด
วันที่18มีนาคม2563ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เผยว่า ตามที่รัฐบาลมีมาตรการเฝ้าระวังและป้องกันการแพร่ระบาดของไวรัสโควิด-19โดยเลื่อนวันหยุดสงกรานต์หรือปิดบางสถานที่ เช่น มหาวิทยาลัย โรงเรียนรัฐและเอกชน สถานกวดวิชา สนามม้า สนามมวยสนามกีฬา โรงภาพยนตร์ โรงละคร ฟิตเนส สปา ทั้งนี้ เพื่องดการเดินทางโดยไม่จําเป็นเพราะจะเป็นพาหะในการแพร่เชื้อในกลุ่มคนจํานวนมาก รวมทั้งป้องกันการแพร่ระบาดจากพื้นที่หนึ่งไปอีกพื้นที่ ซึ่งพลเอก ประยุทธ์ จันทร์โอชา นายกรัฐมนตรีมีความห่วงใยและเห็นใจพี่น้องประชาชน
โดยขอความร่วมมือประชาชน ให้ช่วยงดเดินทางโดยไม่จําเป็น เพราะอาจจะเป็นพาหะในการแพร่เชื้อโควิด-19ไปพื้นที่อื่น ๆ พร้อมทั้งขอผู้ใช้แรงงานให้ช่วยอดทนไปอีกระยะหนึ่ง หากมีอาการเป็นไข้ขอให้ไปพบแพทย์ทันที หากเดินทางจากพื้นที่เสี่ยงขอให้กักตนเอง14วัน ทั้งนี้ ทุกพื้นที่ให้ยึดถือแนวปฏิบัติของรัฐบาล ผู้ว่าราชการกรุงเทพมหานคร กระทรวงมหาดไทย โดยผู้ว่าราชการจังหวัดและคณะกรรมการสาธารณะสุข อย่างเคร่งครัด นายกรัฐมนตรีย้ําว่า“เราจะผ่านพ้นวิกฤตินี้ไปได้ โดยรัฐบาลจะพยายามดูแลประชาชน และพี่น้องผู้ใช้แรงงานที่ได้รับความเดือดร้อนจากการขาดรายได้ให้ได้มากที่สุด”
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีจัดโครงการไกล่เกลี่ยข้อพิพาทชั้นบังคับคดีในพื้นที่ภาคตะวันออกเฉียงเหนือ
วันอาทิตย์ที่ 22 กรกฎาคม 2561
กระทรวงยุติธรรม โดยกรมบังคับคดีจัดโครงการไกล่เกลี่ยข้อพิพาทชั้นบังคับคดีในพื้นที่ภาคตะวันออกเฉียงเหนือ
กรมบังคับคดีจัดโครงการไกล่เกลี่ยข้อพิพาทชั้นบังคับคดีในพื้นที่ภาคตะวันออกเฉียงเหนือ
เมื่อวันที่ 21 กรกฎาคม 2561 เวลา 08.30 น. กรมบังคับคดีจัดโครงการมหกรรมไกล่เกลี่ยข้อพิพาทชั้นบังคับคดีร่วมกับธนาคารออมสิน ธนาคารกรุงไทย จํากัด (มหาชน) ธนาคารพัฒนาวิสาหกิจขนาดกลางและขนาดย่อม ธนาคารกสิกรไทย จํากัด (มหาชน) ธนาคารไทยพาณิชย์ จํากัด (มหาชน) บริษัท อยุธยา แคปปิตอล ออโต้ ลีส จํากัด (มหาชน) บริษัท โตโยต้าลิสซิ่ง (ประเทศไทย) จํากัด บริษัทบริหารสินทรัพย์ สุขุมวิท จํากัด และบริษัทบริหารสินทรัพย์ กรุงเทพพาณิชย์ จํากัด (มหาชน) ณ ห้องลําปลายมาศ 1 - 2 ชั้น 4 โรงแรม แคนทารี่ โคราช จังหวัดนครราชสีมา ซึ่งมีนางสาวรื่นวดี สุวรรณมงคล อธิบดีกรมบังคับคดี พร้อมด้วย นางเพ็ญรวี มาแสง ผู้อํานวยการกองฟื้นฟูกิจการของลูกหนี้ ร่วมดูแลการปฏิบัติหน้าที่ของเจ้าหน้าที่ในงานมหกรรมไกล่เกลี่ยข้อพิพาทชั้นบังคับคดี
มหกรรมไกล่เกลี่ยข้อพิพาทชั้นบังคับคดีในวันนี้ มีลูกหนี้เข้าร่วมการไกล่เกลี่ยข้อพิพาทจํานวน 254 เรื่อง ทุนทรัพย์ 191,618,061.73 บาท ไกล่เกลี่ยสําเร็จ 192 เรื่อง ทุนทรัพย์ 153,784,888.06 บาท ไกล่เกลี่ยไม่สําเร็จ 59 เรื่อง ทุนทรัพย์ 33,133,173.67 บาท ความสําเร็จของการไกล่เกลี่ยคิดเป็นร้อยละ 76.49 ของเรื่องที่เข้าสู่การไกล่เกลี่ย ภายในงานได้จัดให้คําปรึกษาทางกฎหมายโดยมีผู้สนใจขอรับคําปรึกษาทางกฎหมายจํานวน 12 ราย ลงทะเบียนผู้ว่างงาน จํานวน 2 ราย ซึ่งรายชื่อของผู้ลงทะเบียนดังกล่าวจะได้ประสานส่งต่อไปหน่วยงานที่เกี่ยวข้องเพื่อดําเนินการต่อไป การจัดไกล่เกลี่ยข้อพิพาทชั้นบังคับคดีเป็นการเพิ่มโอกาสให้เจ้าหนี้และลูกหนี้ได้เจรจากัน ตลอดจนให้คําปรึกษา ในการแก้ไขปัญหาหนี้สิน ลดการถูกบังคับคดี สามารถดําเนินชีวิตได้ อย่างเป็นสุข
รัฐบาลไทย-ข่าวทำเนียบรัฐบาล-นายนิพนธ์ รมช.มท. ลุยพื้นที่ลพบุรี นครสวรรค์ แก้ไขปัญหาที่ดินให้กลุ่มสมัชชาคนจน
วันศุกร์ที่ 15 พฤศจิกายน 2562
นายนิพนธ์ รมช.มท. ลุยพื้นที่ลพบุรี นครสวรรค์ แก้ไขปัญหาที่ดินให้กลุ่มสมัชชาคนจน
นายนิพนธ์ รมช.มท. ลุยพื้นที่ลพบุรี นครสวรรค์ แก้ไขปัญหาที่ดินให้กลุ่มสมัชชาคนจน
วันนี้(15 พ.ย. 62)เวลา 10.00 น. ณ อําเภอชัยบาดาล จังหวัดลพบุรี นายนิพนธ์ บุญญามณี รัฐมนตรีช่วยว่าการกระทรวงมหาดไทย พร้อมคณะทํางาน ส่วนราชการ ประกอบด้วย กรมที่ดิน สํานักงานปลัดกระทรวงมหาดไทย สํานักปลัดสํานักนายกรัฐมนตรี ผู้ว่าราชการจังหวัดลพบุรี และส่วนที่เกี่ยวข้อง ลงพื้นที่ ตําบลหนองยายโต๊ะ อําเภอชัยบาดาล จังหวัดลพบุรี เพื่อแก้ไขปัญหาข้อเรียกร้องความเป็นธรรมของกลุ่มสมัชชาคนจน กรณี มีการออกหนังสือสําคัญที่หลวง(นสล.) ทับที่ดินทํากินของราษฎรในพื้นที่
สืบเนื่องจากที่มีการชุมนุมเรียกร้องของกลุ่มสมัชชาคนจนที่ทําเนียบรัฐบาลและพล.อ.ประยุทธ์ จันทร์โอชานายกรัฐมนตรี ได้มอบหมายให้รัฐมนตรีที่เกี่ยวข้องติดตามตรวจสอบแก้ไขปัญหาตามภารกิจที่รับผิดชอบ นั้น นายนิพนธ์ บุญญามณี รมช.มท. ในฐานะที่กํากับดูแลกรมที่ดิน พร้อมคณะได้เดินทางไปประชุมเพื่อแก้ไขปัญหาข้อเรียกร้องความเป็นธรรมของกลุ่มสมัชชาคนจน กรณีมีการออกหนังสือสําคัญที่หลวง(นสล.) ทับที่ดินทํากินของราษฎรในพื้นที่ เมื่อเสร็จสิ้นการประชุม รมช.มท.นิพนธ์ และคณะ ได้ลงพื้นที่ตรวจสอบแนวเขตที่ดินทํากินของราษฎรอีกด้วย จากนั้น ในช่วงบ่ายจะได้เดินทางไปประชุมแก้ไขปัญหาข้อร้องเรียนของกลุ่มสมัชชาคนจนที่อําเภอโกรกพระ จังหวัดนครสวรรค์ ต่อไป
รัฐบาลไทย-ข่าวทำเนียบรัฐบาล-​ก.อุตฯ หารือร่วม ก.กลาโหม เกี่ยวกับการจัดตั้งนิคมอุตสาหกรรมป้องกันประเทศ
วันศุกร์ที่ 3 กรกฎาคม 2563
​ก.อุตฯ หารือร่วม ก.กลาโหม เกี่ยวกับการจัดตั้งนิคมอุตสาหกรรมป้องกันประเทศ
​ก.อุตฯ หารือร่วม ก.กลาโหม เกี่ยวกับการจัดตั้งนิคมอุตสาหกรรมป้องกันประเทศ
วันนี้ (3 กรกฎาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรมพร้อมคณะร่วมหารือพลเอกณัฐ อินทรเจริญ ปลัดกระทรวงกลาโหม เกี่ยวกับการจัดตั้งนิคมอุตสาหกรรมป้องกันประเทศ พร้อมนี้ได้มอบหน้ากากอนามัยชนิดผ้า จํานวน 34,100 ชิ้น ให้แก่กระทรวงกลาโหม โดยมีนางวรวรรณ ชิตอรุณ รองปลัดกระทรวงอุตสาหกรรม นายบรรจง สุกรีฑา ผู้ตรวจราชการกระทรวงอุตสาหกรรม พร้อมคณะผู้บริหารกระทรวงอุตสาหกรรม เข้าร่วม ณ ห้องพระบารมีปกเกล้า ชั้น 2 กระทรวงกลาโหม
รัฐบาลไทย-ข่าวทำเนียบรัฐบาล-​ปลัด สธ.มอบนโยบาย รพศ./รพท. ควบคุมกำกับ ติดตาม รับทราบปัญหา แก้ไขได้ทันท่วงที
วันศุกร์ที่ 2 กุมภาพันธ์ 2561
​ปลัด สธ.มอบนโยบาย รพศ./รพท. ควบคุมกํากับ ติดตาม รับทราบปัญหา แก้ไขได้ทันท่วงที
ปลัดกระทรวงสาธารณสุข มอบนโยบายโรงพยาบาลศูนย์ โรงพยาบาลทั่วไป ควบคุมกํากับ ติดตาม รับทราบปัญหา รู้เร็ว และรีบแก้ไข ดูแลบุคลากรให้มีความสุข สร้างมูลค่า เพิ่มรายได้ เพื่อความมั่นคงของโรงพยาบาล และความยั่งยืนของระบบในระยะยาว
ปลัดกระทรวงสาธารณสุข มอบนโยบายโรงพยาบาลศูนย์ โรงพยาบาลทั่วไป ควบคุมกํากับ ติดตาม รับทราบปัญหา รู้เร็ว และรีบแก้ไข ดูแลบุคลากรให้มีความสุข สร้างมูลค่า เพิ่มรายได้ เพื่อความมั่นคงของโรงพยาบาล และความยั่งยืนของระบบในระยะยาว
เช้าวันนี้ (2 กุมภาพันธ์ 2561) ที่โรงพยาบาลลําปาง จังหวัดลําปาง นายแพทย์เจษฎา โชคดํารงสุข ปลัดกระทรวงสาธารณสุข เปิดการประชุมพัฒนาศักยภาพผู้บริหารโรงพยาบาลศูนย์ โรงพยาบาลทั่วไป ประจําปี 2561 และมอบนโยบายการดําเนินงานปีงบประมาณ 26561 ตามยุทธศาสตร์ชาติ20ปี ด้านสาธารณสุข เพื่อให้“ประชาชนสุขภาพดี เจ้าหน้าที่มีความสุข ระบบสุขภาพยั่งยืน”แก่ผู้อํานวยการโรงพยาบาลศูนย์ โรงพยาบาลทั่วไปกว่า 350 คน
นายแพทย์เจษฎากล่าวว่า กระทรวงสาธารณสุข ได้ดําเนินงานตามยุทธศาสตร์20ปี ด้านสาธารณสุข ซึ่งแบ่งระยะเวลาการปฏิรูปเป็น4ระยะ ขณะนี้อยู่ในระยะที่1ปี พ.ศ.2560-2564ที่มุ่งเน้นการปฏิรูประบบ และการดําเนินการตามแผนยุทธศาสตร์ความเป็นเลิศ4ด้าน มีเป้าหมายเป็นผู้นําด้านสุขภาพ1ใน3ของเอเชียให้ได้ภายใน20ปี ซึ่งต้องอาศัยความร่วมมือจากผู้บริหารและบุคลากรกระทรวงสาธารณสุขทุกคนช่วยกันทําให้บรรลุเป้าหมาย
นายแพทย์เจษฎากล่าวต่อว่า นโยบายสําคัญที่เกี่ยวข้องกับบทบาท ภารกิจของโรงพยาบาลศูนย์ โรงพยาบาลทั่วไป ซึ่งเป็นหน่วยบริการแม่ข่ายในระดับภูมิภาค เน้นการให้บริการดูแลรักษาที่มีความคุ้มค่า (Value Based Health Care) เช่น การพัฒนาระบบการให้บริการผ่าตัดแบบไม่ค้างคืน (One Day Surgery/Minimal Invasive Surgery) เพื่อลดวันนอน ลดระยะเวลาการรอคอย เกิดผลลัพธ์ที่ดีต่อผู้ป่วย ญาติ และหน่วยบริการ พัฒนาศักยภาพการบริหารจัดการระบบบริการให้ทั่วถึงครอบคลุมทั้ง12เขตสุขภาพทั่วประเทศ โดยร่วมมือกับ16ราชวิทยาลัยเพื่อสามารถรองรับการจัดบริการ ลดการส่งต่อออกนอกเขตสุขภาพ
สําหรับผู้อํานวยการโรงพยาบาลที่ได้รับการแต่งตั้งใหม่ ขอให้มุ่งเน้นประเด็นทางการบริหาร 3 ข้อได้แก่
1.ให้ความสําคัญกับการควบคุมกํากับ ติดตาม ประชุมคณะกรรมการบริหารโรงพยาบาลอย่างสม่ําเสมอ เพื่อรับทราบปัญหา และสามารถแก้ไขได้ทันท่วงที“รู้เร็ว และรีบแก้ไข” 2.พัฒนาระบบบริหารจัดการกําลังคนด้านสุขภาพ(Happy MOPH)ให้ความสําคัญกับการดํารงอยู่ของบุคลากร ดูแลบุคลากรให้มีความสุข พัฒนาให้เป็นมืออาชีพ
ซึ่งจากการสํารวจHappinometerปัจจัยความสุขด้านการเงินของบุคลากรมีค่าคะแนนน้อยที่สุด จึงต้องให้ความสําคัญในการจัดการทางด้านการเงินของบุคลากรด้วย3.ด้านการเงินการคลัง ต้องสร้างมูลค่า เพิ่มรายได้ เพิ่มประสิทธิภาพการบริหารจัดการ เพื่อความมั่นคงของโรงพยาบาล และความยั่งยืนของระบบในระยะยาว(Value Base)
ทั้งนี้ขอให้นําค่านิยมองค์กรMOPHมาใช้ในการปฏิบัติงาน ได้แก่Masteryเป็นนายตัวเองOriginalityเร่งสร้างสิ่งใหม่People Centreใส่ใจประชาชนHumilityถ่อมตนอ่อนน้อม เพื่อบรรลุเป้าหมายร่วมกันคือ“ประชาชนสุขภาพดี เจ้าหน้าที่มีความสุข ระบบสุขภาพยั่งยืน”และให้ยึดหลักการทรงงานของพระบาทสมเด็จพระเจ้าอยู่หัวรัชกาลที่ 9 ที่ยึดประโยชน์ส่วนรวม “ส่วนรวมอยู่ได้ ส่วนตัวจึงอยู่ได้ ส่วนรวมได้ประโยชน์ ส่วนตัวก็ได้ประโยชน์
ยึดประโยชน์ส่วนรวมเป็นสําคัญ”
รัฐบาลไทย-ข่าวทำเนียบรัฐบาล-สำนักงานปลัดกระทรวงยุติธรรม มอบ "ชุดเครื่องอุปโภคบริโภค" ให้แก่ผู้ได้รับผลกระทบจากเหตุการณ์การแพร่ระบาดของโรคติดเชื้อไวรัสโคโรนา 2019 (COVID-19)
วันศุกร์ที่ 1 พฤษภาคม 2563
สํานักงานปลัดกระทรวงยุติธรรม มอบ "ชุดเครื่องอุปโภคบริโภค" ให้แก่ผู้ได้รับผลกระทบจากเหตุการณ์การแพร่ระบาดของโรคติดเชื้อไวรัสโคโรนา 2019 (COVID-19)
สํานักงานปลัดกระทรวงยุติธรรม มอบ "ชุดเครื่องอุปโภคบริโภค" ให้แก่ผู้ได้รับผลกระทบจากเหตุการณ์การแพร่ระบาดของโรคติดเชื้อไวรัสโคโรนา 2019 (COVID-19)
ในวันพุธที่ ๒๑ เมษายน ๒๕๖๓ เวลา ๑๐.๐๐ น. ณ ห้องออกกําลังกายกระทรวงยุติธรรม ชั้น ๗ สํานักงานปลัดกระทรวงยุติธรรม อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม เป็นประธานมอบ "ชุดเครื่องอุปโภคบริโภค" ให้แก่ผู้ที่ได้รับความเดือดร้อนจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) โดยมี นางสาวฉวีวรรณ แสนทวี ผู้อํานวยการสถาบันพัฒนาบุคลากรสํานักงานปลัดกระทรวงยุติธรรม นายสํารวม บุญเสริม ผู้เชี่ยวชาญด้านทรัพยากรบุคคล นางสาวแสงนภา ศรสิทธิ์ ผู้อํานวยการกองบริหารทรัพยากรบุคคล และผู้ที่เกี่ยวข้องร่วมมอบ "ชุดเครื่องอุปโภคบริโภค" ให้แก่แม่บ้าน-พนักงานทําความสะอาด พนักงานรักษาความปลอดภัย และพนักงานขับรถยนต์ (จ้างเหมาบริการ) ที่ปฏิบัติหน้าที่ ณ สํานักงานปลัดกระทรวงยุติธรรม รวม ๗๓ คน ซึ่งมีการจัดสรรการมอบให้เหลื่อมเวลากัน และจัดให้มีการเว้นระยะห่างทางสังคม เพื่อป้องกันโอกาสในการแพร่ระบาดของโรคติดเชื้อไวรัสโคโรนา 2019
การจัดสรร "ชุดเครื่องอุปโภคบริโภค" ในส่วนงบประมาณจะมาจากเงินกองทุนสวัสดิการสํานักงานปลัดกระทรวงยุติธรรม ซึ่งทางสํานักงานปลัดกระทรวงยุติธรรม เล็งเห็นถึงความสําคัญและมีความห่วงใยบุคลากรและประชาชนที่ได้รับผลกระทบจากเหตุการณ์การแพร่ระบาดของโรคติดเชื้อไวรัสโคโรนา 2019 (COVID-19) ซึ่งภายใน "ชุดเครื่องอุปโภคบริโภค" ๑ ชุด ประกอบด้วย ข้าวสาร ๕ กิโลกรัม บะหมี่กึ่งสําเร็จรูป ๑๐ ซอง ปลากระป๋อง ๕ กระป๋อง ผักกาดดอง ๖ กระป๋อง และหน้ากากอนามัยชนิดผ้า จํานวน ๑๐ ชิ้น
ทั้งนี้ สํานักงานปลัดกระทรวงยุติธรรม ยังมีเป้าหมายมอบให้บุคลากรสํานักงานรัฐมนตรีและสํานักงานปลัดกระทรวงยุติธรรม และประชาชนทั่วไปที่ได้รับผลกระทบจากเหตุการณ์ดังกล่าวอีก ซึ่งจะมีการคัดกรองและนัดหมายในกา
รัฐบาลไทย-ข่าวทำเนียบรัฐบาล-สธ. เร่งสร้างความรู้ประชาชน ในสถานการณ์ฝุ่นละออง PM 2.5
วันอาทิตย์ที่ 20 มกราคม 2562
สธ. เร่งสร้างความรู้ประชาชน ในสถานการณ์ฝุ่นละออง PM 2.5
กระทรวงสาธารณสุข เร่งสร้างความรู้ประชาชนเพื่อป้องกันผลกระทบต่อสุขภาพในสถานการณ์ฝุ่นละออง PM 2.5 พร้อมเฝ้าระวังสถานการณ์อย่างใกล้ชิด
กระทรวงสาธารณสุข เร่งสร้างความรู้ประชาชนเพื่อป้องกันผลกระทบต่อสุขภาพในสถานการณ์ฝุ่นละออง PM 2.5 พร้อมเฝ้าระวังสถานการณ์อย่างใกล้ชิด
วันนี้ (20 มกราคม 2562) นายแพทย์สุขุม กาญจนพิมาย ปลัดกระทรวงสาธารณสุข กล่าวว่า ขณะนี้สถานการณ์ฝุ่นละอองในอากาศในเขตกรุงเทพมหานครและปริมณฑลดีขึ้นแต่ยังมีบางพื้นที่เกินค่ามาตรฐาน กระทรวงสาธารณสุข จึงได้สั่งการให้หน่วยงานในสังกัดดูแลสุขภาพประชาชน โดยศูนย์ปฏิบัติการฉุกเฉินด้านการแพทย์และสาธารณสุข (EOC) ของกระทรวงยังคงเฝ้าระวังผลกระทบที่อาจเกิดขึ้นอย่างต่อเนื่อง ให้หน่วยงานที่เกี่ยวข้องโดยมีกรมอนามัย กรมควบคุมโรค กรมการแพทย์ กรมสนับสนุนบริการสุขภาพ เร่งสร้างความรอบรู้แก่ประชาชน สื่อสารความเสี่ยงให้เป็นไปในแนวทางเดียวกันผ่านสื่อต่างๆ ทั้งสื่อหลัก สื่อโซเชียล เว็บไซต์ของหน่วยงาน และในวันพรุ่งนี้ (21 มกราคม 2562) กรมอนามัยได้จัดทีมพยาบาลและเจ้าหน้าที่สาธารณสุขออกให้ความรู้ประชาชนลงและตรวจสภาพปอด ที่ ห้างสรรพสินค้าเซ็นทรัลเวิลด์ ถนนราชประสงค์ กรุงเทพมหานคร
ทั้งนี้ ขอให้ประชาชนติดตามสถานการณ์ฝุ่นละอองในอากาศจากกรมควบคุมมลพิษ และหากอยู่ในพื้นที่เสี่ยงควรหลีกเลี่ยงการทํากิจกรรมหรือออกกําลังกายกลางแจ้ง หากออกจากบ้านให้สวมหน้ากากป้องกัน ถ้าประชาชนมีข้อสงสัยสามารถสอบถามข้อมูลเพิ่มเติมได้ที่สายด่วนกรมควบคุมโรค โทร. 1422 หรือติดตามข้อมูลการดูแลตนเองจากเว็บไซต์กรมอนามัยwww.anamai.moph.go.th คลิ๊กที่หัวข้อ “ภัยสุขภาพจากฝุ่นละอองขนาดเล็ก PM 2.5”
************************************** 20 มกราคม 2562
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงการต่างประเทศหารือกับรัฐมนตรีว่าการกระทรวงการต่างประเทศมาเลเซียผ่านระบบการประชุมทางวีดิทัศน์ในประเด็นความร่วมมือภายใต้สถานการณ์โควิด-19 [กระทรวงการต่างประเทศ]
วันศุกร์ที่ 17 เมษายน 2563
รัฐมนตรีว่าการกระทรวงการต่างประเทศหารือกับรัฐมนตรีว่าการกระทรวงการต่างประเทศมาเลเซียผ่านระบบการประชุมทางวีดิทัศน์ในประเด็นความร่วมมือภายใต้สถานการณ์โควิด-19 [กระทรวงการต่างประเทศ]
รัฐมนตรีว่าการกระทรวงการต่างประเทศหารือกับรัฐมนตรีว่าการกระทรวงการต่างประเทศมาเลเซียผ่านระบบการประชุมทางวีดิทัศน์ในประเด็นความร่วมมือภายใต้สถานการณ์โควิด-19
เมื่อวันที่ ๑๗ เมษายน ๒๕๖๓ นายดอน ปรมัตถ์วินัย รัฐมนตรีว่าการกระทรวงการต่างประเทศได้หารือกับดาโตะ ซรี ฮิชามมุดดิน บิน ตุน ฮุสเซน รัฐมนตรีว่าการกระทรวงการต่างประเทศมาเลเซีย ผ่านระบบการประชุมทางวีดิทัศน์ (VDO Conference) โดยได้หารือประเด็นต่าง ๆ ในบริบทความร่วมมือภายใต้สถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-19) อาทิ การช่วยเหลือคนไทยในมาเลเซีย การช่วยเหลือคนมาเลเซียในประเทศไทย การส่งเสริมความร่วมมือด้านความมั่นคงทางอาหาร การศึกษา และการบริหารจัดการชายแดน
​รัฐมนตรีว่าการกระทรวงการต่างประเทศขอบคุณรัฐบาลมาเลเซียที่ได้สนับสนุนภารกิจการช่วยเหลือคนไทยในมาเลเซียด้วยดีเสมอมา และแจ้งฝ่ายมาเลเซียเกี่ยวกับมาตรการการเคลื่อนย้ายคนไทยกลับประเทศที่จะเริ่มดําเนินการตั้งแต่วันที่ ๑๘ เมษายน ๒๕๖๓ เป็นต้นไป ทางจุดผ่านแดนต่าง ๆ ๕ จุดในจังหวัดชายแดนภาคใต้ ได้แก่ ด่านสะเดา จ. สงขลา ด่านสุไหงโก-ลก จ. นราธิวาส ด่านเบตง จ.ยะลา ด่านวังประจัน จ. สตูล และท่าเรือตํามะลัง จ. สตูล โดยย้ําความสําคัญของการดําเนินมาตรการคัดกรองและการจัดสถานที่กักตัวของรัฐเพื่อป้องกันการแพร่ระบาดของโรคโควิด-19 ในการนี้ รัฐมนตรีว่าการกระทรวงการต่างประเทศมาเลเซียยืนยันความพร้อมในการสนับสนุนภารกิจของฝ่ายไทยและขอบคุณรัฐบาลไทยที่ช่วยอํานวยความสะดวกแก่ชาวมาเลเซียในการเดินทางกลับภูมิลําเนาในช่วงที่ผ่านมาด้วย
​ทั้งสองฝ่ายเห็นพ้องที่จะร่วมมือกันอย่างใกล้ชิดเพื่อรับมือกับสถานการณ์โควิด-19 โดยมาเลเซียสนใจจะแลกเปลี่ยนประสบการณ์กับไทยในเรื่องมาตรการควบคุมการแพร่ระบาดของโรคฯ ทั้งสองฝ่ายเห็นพ้องที่จะส่งเสริมความร่วมมือระหว่างกันในด้านความมั่นคงทางอาหาร การศึกษา และการบริหารจัดการชายแดน นอกจากนี้ ทั้งสองฝ่ายยังได้หารือเกี่ยวกับความร่วมมือในกรอบอาเซียน โดยไทยสนับสนุนข้อริเริ่มของมาเลเซียให้มีการจัดทําแผนฟื้นฟูเศรษฐกิจอาเซียน (ASEAN Economic Recovery Plan)
รัฐบาลไทย-ข่าวทำเนียบรัฐบาล-รมว.วธ. ร่วมทูลเกล้าถวายแจกันดอกไม้ และลงนามถวายพระพร ณ ห้องแดง อาคารหน่วยราชการในพระองค์ ๙๐๔ ด้านตะวันออก ศาลาว่าการพระราชวัง
วันพุธที่ 3 มิถุนายน 2563
รมว.วธ. ร่วมทูลเกล้าถวายแจกันดอกไม้ และลงนามถวายพระพร ณ ห้องแดง อาคารหน่วยราชการในพระองค์ ๙๐๔ ด้านตะวันออก ศาลาว่าการพระราชวัง
รมว.วธ. ร่วมทูลเกล้าถวายแจกันดอกไม้ และลงนามถวายพระพร ณ ห้องแดง อาคารหน่วยราชการในพระองค์ ๙๐๔ ด้านตะวันออก ศาลาว่าการพระราชวัง
วันที่ ๓ มิถุนายน ๒๕๖๓ เวลา ๐๘.๓๐ น. พลเอกประยุทธ์ จันทร์โอชา นายกรัฐมนตรี และภริยา นําคณะรัฐมนตรีและคู่สมรส ร่วมลงนามถวายพระพร เนื่องในพระราชพิธีเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี พุทธศักราช ๒๕๖๓ ในการนี้ นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมทูลเกล้าถวายแจกันดอกไม้ และลงนามถวายพระพร ณ ห้องแดง อาคารหน่วยราชการในพระองค์ ๙๐๔ ด้านตะวันออก ศาลาว่าการพระราชวัง ในพระบรมมหาราชวัง
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม พร้อมคณะผู้บริหารฯ ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
วันพุธที่ 24 กรกฎาคม 2562
รัฐมนตรีว่าการกระทรวงยุติธรรม พร้อมคณะผู้บริหารฯ ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
รัฐมนตรีว่าการกระทรวงยุติธรรม พร้อมคณะผู้บริหารฯ ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
ในวันพุธที่ ๒๔ กรกฎาคม ๒๕๖๒ เวลา ๐๙.๔๕ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว พร้อมกราบบังคมทูลถวายพระพรชัยมงคล และกล่าวนําถวายสัตย์ปฏิญาณฯ โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วยผู้บริหารในสังกัดกระทรวงยุติธรรม ข้าราชการ และเจ้าหน้าที่กระทรวงยุติธรรม ร่วมกล่าวคําถวายสัตย์ปฏิญาณฯ ร้องเพลงสรรเสริญพระบารมี เพลงสดุดีจอมราชา พร้อมทั้งร่วมลงนามถวายพระพรเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ณ บริเวณโถงกลางหน้าศูนย์บริการร่วมกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19)  ประจำวันที่ 18 มิถุนายน 2563
วันพฤหัสบดีที่ 18 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)  ประจําวันที่ 18 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 18 มิถุนายน 2563
รัฐบาลไทย-ข่าวทำเนียบรัฐบาล-นายกรัฐมนตรีมีกำหนดการตรวจราชการ ณ จังหวัดศรีสะเกษ
วันพุธที่ 6 พฤศจิกายน 2562
นายกรัฐมนตรีมีกําหนดการตรวจราชการ ณ จังหวัดศรีสะเกษ
นายกรัฐมนตรีมีกําหนดการตรวจราชการ ณ จังหวัดศรีสะเกษ
วันนี้ (6 พฤศจิกายน 62) เวลา 13.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี ศาสตราจารย์ ดร. นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า ในวันพรุ่งนี้ (7 พฤศจิกายน 2562) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเดินทางไปเปิดโรงอบเมล็ดพันธ์ข้าวและทดสอบระบบการคัดคุณภาพข้าว ณ กลุ่มวิสาหกิจชุมชนศูนย์ข้าวชุมชนบ้านอุ่มแสง และเยี่ยมชมกิจกรรมการส่งเสริมการเกษตรในรูปแบบแปลงใหญ่ของจังหวัดศรีสะเกษและจังหวัดในภาคตะวันออกเฉียงเหนือ รวมไปถึงการส่งเสริมการปลูกพืชทางเลือก การดําเนินงานของ Young Smart Farmer และกิจกรรมเทคโนโลยีดิจิทัลและนวัตกรรมทางการเกษตรของจังหวัดศรีสะเกษด้วย
ส่วนในสัปดาห์หน้านั้น จะมีการประชุมคณะรัฐมนตรีอย่างเป็นทางการนอกสถานที่ และลงพื้นที่ตรวจราชการในพื้นที่กลุ่มจังหวัดภาคกลางตอนล่าง 1 (กาญจนบุรี ราชบุรี สุพรรณบุรี) ระหว่างวันที่ 11-12 พฤศจิกายน โดยในวันอังคารที่ 12 พฤศจิกายน นายกรัฐมนตรีจะเป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 1/2562 ณ จังหวัดกาญจนบุรี ซึ่งนับเป็นการประชุมคณะรัฐมนตรีอย่างเป็นทางการนอกสถานที่ ครั้งที่แรกในรัฐบาลนี้
...........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.แรงงาน ร่วมงานวันต่อต้านการค้ามนุษย์ ประจำปี 2561
วันพุธที่ 6 มิถุนายน 2561
ก.แรงงาน ร่วมงานวันต่อต้านการค้ามนุษย์ ประจําปี 2561
ก.แรงงาน ร่วมงานวันต่อต้านการค้ามนุษย์ประจําปี 2561 ณ ทําเนียบรัฐบาล ผนึกกําลังทุกภาคส่วน สร้างจิตสํานึกร่วมต่อต้านการค้ามนุษย์ทุกรูปแบบให้หมดไปจากประเทศไทย
วันนี้ (6 มิถุนายน 2561) พลเอก ประยุทธ์ จันทร์โอชา นายกรัฐมนตรี เป็นประธานในพิธีเปิดงานวันต่อต้านการค้ามนุษย์ประจําปี 2561 โดยมี นางเพชรรัตน์ สินอวย รองปลัดกระทรวงแรงงาน เข้าร่วมงานในครั้งนี้ด้วย ณ ตึกสันติไมตรี ทําเนียบรัฐบาล สําหรับปีนี้จัดขึ้นภายใต้หัวข้อ “ประชารัฐร่วมใจ ต้านภัยค้ามนุษย์” โดยมีวัตถุประสงค์เพื่อส่งเสริมความร่วมมือระหว่างหน่วยงานที่เกี่ยวข้องในการป้องกันและปราบปรามการค้ามนุษย์และผนึกกําลังจากภาคประชาชน ชุมชน ประชาสังคม สร้างจิตสํานึกร่วมกันในการต่อต้านการค้ามนุษย์ ซึ่งผู้เข้าร่วมงานประกอบด้วย หน่วยงานที่เกี่ยวข้องทั้งในส่วนกลางและส่วนภูมิภาค ทั้ง 76 จังหวัด หน่วยงานที่ให้การคุ้มครองช่วยเหลือผู้เสียหายจากภาครัฐ ภาคเอกชน องค์การระหว่างประเทศ สถานเอกอัครราชทูตต่างประเทศประจําประเทศไทย ผู้ปฏิบัติงานดีเด่น เด็กและเยาวชนที่ชนะการประกวดวาดภาพ เครือข่าย อพม. และสื่อมวลชน เข้าร่วมงานกว่า 500 คน
สําหรับกิจกรรมที่น่าสนใจภายในงานประกอบด้วย การจัดนิทรรศการผลการดําเนินงานที่สําคัญของรัฐบาล และพิธีมอบรางวัลต่าง ๆ ได้แก่ 1) ด้านการป้องกันและปราบปรามการค้ามนุษย์ 2) ผู้ชนะการประกวดภาพวาดเด็กและเยาวชน 3) ผู้ชนะการประกวดออกแบบสติ๊กเกอร์รณรงค์ต่อต้านการค้ามนุษย์ใน Application LINE และ 4) ผู้ชนะการประกวดคําขวัญรณรงค์ต่อต้านการค้ามนุษย์ ทั้งนี้ ในส่วนของกระทรวงแรงงานนั้น นายสมบูรณ์ ตรัยศิลานันท์ ผู้ตรวจราชการกรม กรมสวัสดิการและคุ้มครองแรงงาน ได้รับรางวัลด้านการป้องกันและปราบปรามการค้ามนุษย์ในส่วนของผู้ปฏิบัติงานดีเด่น นอกจากนี้ กระทรวงแรงงานยังได้ร่วมจัดแสดงนิทรรศการผลการดําเนินงานที่สําคัญในการป้องกันการค้ามนุษย์ด้านแรงงานอีกด้วย
-------------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ณัฏฐภัทร์ ชื่นเอี่ยม - ข่าว/
สมภพ ศีลบุตร - ภาพ/
6 มิถุนายน 2561